Title: ประกาศกระทรวงมหาดไทย เรื่อง การยกเว้นค่าธรรมเนียมการตรวจลงตราประเภทนักท่องเที่ยวแก่คนต่างด้าวเป็นการชั่วคราว

ประกาศกระทรวงมหาดไทย

ประกาศกระทรวงมหาดไทย
เรื่อง
การยกเว้นค่าธรรมเนียมการตรวจลงตราประเภทนักท่องเที่ยวแก่คนต่างด้าวเป็นการชั่วคราว

ตามที่รัฐมนตรีว่าการกระทรวงมหาดไทยโดยอนุมัติของคณะรัฐมนตรีเมื่อวันที่
๒๐ มกราคม ๒๕๕๒ ได้ออกประกาศกระทรวงมหาดไทย เรื่อง การยกเว้นค่าธรรมเนียมการตรวจลงตราประเภทนักท่องเที่ยวแก่คนต่างด้าวเป็นการชั่วคราว
ลงวันที่ ๑๙ กุมภาพันธ์ ๒๕๕๒
ให้ยกเว้นค่าธรรมเนียมการตรวจลงตราประเภทนักท่องเที่ยวให้แก่คนต่างด้าวซึ่งประสงค์จะเข้ามาในราชอาณาจักรเพื่อการท่องเที่ยวมีกำหนดเวลาไม่เกินสามเดือน
ซึ่งได้ครบกำหนดเวลาไปแล้ว นั้น

บัดนี้คณะรัฐมนตรีได้มีมติเมื่อวันที่ ๒๑ เมษายน
๒๕๕๒
อนุมัติหลักการมาตรการเร่งด่วนเป็นกรณีพิเศษเฉพาะเรื่องเพื่อฟื้นฟูวิกฤตการท่องเที่ยวและสร้างรายได้เข้าประเทศ
โดยเห็นชอบให้ขยายระยะเวลาในการยกเว้นค่าธรรมเนียมการตรวจลงตราประเภทนักท่องเที่ยว
ประกอบกับมีมติคณะรัฐมนตรีเมื่อวันที่ ๓ มิถุนายน ๒๕๕๒
เร่งรัดให้กระทรวงมหาดไทยดำเนินการออกประกาศ ยกเว้นค่าธรรมเนียมการตรวจลงตราประเภทนักท่องเที่ยวแก่คนต่างด้าวเป็นการชั่วคราว
โดยให้ขยายระยะเวลาการดำเนินมาตรการตามมติคณะรัฐมนตรีเมื่อวันที่ ๒๐ มกราคม ๒๕๕๒
ออกไป ๑ รอบปี นับแต่วันที่ประกาศกระทรวงมหาดไทยดังกล่าวมีผลใช้บังคับ

อาศัยอำนาจตามความในมาตรา ๑๗
แห่งพระราชบัญญัติคนเข้าเมือง พ.ศ. ๒๕๒๒ รัฐมนตรีว่าการกระทรวงมหาดไทยโดยอนุมัติของคณะรัฐมนตรีดังกล่าวจึงออกประกาศไว้
ดังต่อไปนี้

ข้อ ๑
 ให้คนต่างด้าวจำพวกซึ่งประสงค์จะเข้ามาในราชอาณาจักรเพื่อการท่องเที่ยว
ได้รับการยกเว้นค่าธรรมเนียมการตรวจลงตราประเภทนักท่องเที่ยว

ข้อ ๒[๑]
 ประกาศนี้ให้ใช้บังคับเมื่อพ้นกำหนดสามวันนับแต่วันประกาศในราชกิจจานุเบกษาเป็นต้นไปถึงวันที่
๔ มีนาคม ๒๕๕๓

ประกาศ
ณ วันที่ ๑๘ มิถุนายน พ.ศ. ๒๕๕๒
ชวรัตน์
 ชาญวีรกูล
รัฐมนตรีว่าการกระทรวงมหาดไทย

ปริยานุช/ผู้จัดทำ
๒๖
มิถุนายน ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๘๗ ง/หน้า ๑/๒๒ มิถุนายน ๒๕๕๒